ร้านนี้ถ้าเดินผ่านจากนอกร้านจะคิดว่าเป็นร้านแบบไม่มีห้องแอร์  แต่จริงๆ เค้ามีโซนห้องแอร์นะครับ ร้านค่อนข้างใหญ่เลยทีเดียว

บรรยากาศร้านนี้ ยิ่งในห้องแอร์แล้ว คุยกันเสียงดังมาก ตามสไตล์คนจีนในร้านอาหารจีนเก่าแก่  เน้นอร่อยไว้ก่อน ไม่เน้นบรรยากาศ ผมไม่ได้ถ่ายรูปบรรยากาศในร้านมาให้ดู แต่ให้นึกถึงห้องแอร์เก่าๆ หน่อย ใช้โต๊ะเป็นแบบโต๊ะสแตนเลส

เมนูอาหารเยอะมากจริงๆ สั่งไม่ถูกเลยว่าจะกินอะไรดี แต่ดูก็พอรู้เลยว่าอาหารหลายอย่างอร่อยแน่ๆ (ดูจากความเยินของเมนู ฮ่าๆ)   วันนี้มาทานคนเดียวทำให้ยิ่งสั่งยากเข้าไปอีก เพราะส่วนใหญ่จะเป็นอาหารจานใหญ่ๆ  เลยต้องพยายามสั่งที่น่าจะกวาดเรียบคนเดียวให้หมดได้ หรือไม่งั้นก็ห่อกลับบ้านแล้วกัน :D

อาหารออกมาเร็วใช้ได้เลย ไม่ต้องนั่งรอนาน
- ข้าวผัดปู (80.-) เสิร์ฟมาแบบจานใหญ่มาก (ผู้หญิงกินคนเดียวไม่หมดแน่นอน)  เนื้อปูใส่เยอะใช้ได้เลย รสชาติดีจนไม่ต้องบีบมะนาวหรือใส่พริกน้ำปลาก็อร่อยมาก่อนแล้ว
- เป็ดพะโล้จานเล็ก (150.-)  เป็นเมนูเด็ดของร้านเลย น้ำราดไม่เค็มเกินไป เนื้อเป็ดนุ่มมาก ให้เป็ดมาค่อนข้างเยอะสมราคาเลย น้ำจิ้มก็อร่อย ถูกใจและขอแนะนำให้สั่ง!
- เนื้อผัดคื่นช่าย (150.-) ตัวเนื้อนิ่มดีครับ ลวกมาไม่สุกเกินไป กินคู่กับคื่นช่าย อร่อยเป๊ะ

สรุปแล้ว ร้านนี้อาหารอร่อยจริงอะไรจริงครับ  แต่ไม่เหมาะกับการมานั่งกินคนเดียว ... ตอนเช็คบิล ควรตรวจเช็คหน่อยนะครับ ผมทานวันก่อน พนักงานคิดเงินผิด ดีที่ผมขอดูใบที่เค้าขีดๆ เขียนๆ ก่อน ....  ราคาอาหารถือว่าไม่แพงเลย ปริมาณอาหารที่ได้ก็สมราคา แถมรสชาติดีทุกจานอีก  ได้มีซ้ำเรื่อยๆ แน่นอนครับ

ปล. ที่จอดรถต้องจอดตามข้างถนนเอานะครับ หาไม่ยาก มีคนคอยโบกให้จอด (ค่าบริการก็ตามแต่ใครจะให้)
ปล2.​ สุดท้ายต้องห่อกลับบ้านอย่างนึง อิ่มเกินกว่าที่จะจัดการให้หมด ฮ่าๆ

